«Беҙ төп стеналарҙы терәк бурсалар менән нығытып торһаҡ та, улар ҡыйшайыуын дауам итә, сатнай, көн елле торғанда йылы оҙаҡ тормай. Ағас тәҙрәләр ҙә ҡыйшайған, асылмай, тәҙрә төптәре серегән. Сатнаған быялаларҙы алмаштыра алмайбыҙ, рамдарын сығарғанда тәҙрә яҡтауы төшөүе мөмкин. Йөрөгәндә иҙән таҡталары ныҡ һығыла. Класс бүлмәләренең үлсәмдәре һәм торошо санитар-гигиеник нормаларға һәм янғын хәүефһеҙлеге талаптарына яуап бирмәй. Мәктәп газ менән йылытылһа ла, ҡышҡыһын өҫтәп мейес яғырға тура килә», — тип белдерҙе Даян Ҡотлобаев.